《见素征蜀告休而归次韵》
明代·王缜

公从西蜀归，我向江东泊。中流忽招呼，两鬓已非昨。

谈笑起清风，循省内无怍。每思国有人，灾变何由作。

嗟天生公才，本以救民瘼。莺凤翔高霄，无乃举措错。

倚注自有时，终为天下壑。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。